《中秋放舟》
宋代·姚勉

玉壶潇洒澄风露，一派银河卷轻素。
九秋此夜恰平分，冰轮碾上青霄路。
绕枝散乱惊飞鹊，捣药分明见灵兔。
荻花冷浸一汀水，桂子香飘半天雾。
江山如画洗尘目，风景入诗多秀句。
乘风缓放牛渚舟，仰空长歌赤壁赋。
狂来举楫直欲舞，兴到行杯不知数。
此江流水自千古，此月照人知几度。
一年好处在今宵，不到天明莫归去。

作者简介：姚勉（1216～1262），乳名二郎，学名冲，因避讳改名勉，字述之、成一，号蜚卿、飞卿，古天德乡（今江西宜丰县新庄镇）灵源村人。宋嘉定9年（1216）生，初生时，曾被弃之山野雪地，故其成年后自号“雪坡”以志不忘。